Koordinate: 41° 09′ 36" SGŠ, 20° 39′ 36" IGD

**Struga** (makedonski: *Струга*, albanski: *Strugë*) je gradić na jugozapadu Republike Makedonije, od 16.559 stanovnika. 

Struga je administrativno sjedište Opštine Struga, koja ima oko 65 809 stanovnika (po popisu iz 2002.). 

Struga je rodno mjesto makedonskih pjesnika braće Konstantina i Dimitrija Miladinova i albanskog političkog aktivista Ibrahima Tema. Blizu sela Radolišta, pronađeni su ostaci ranokršćanske bazilike 
iz 4. st. sa lijepim mozaicima. Struga je također gradić sa pitoresknom arhitekturom iz 18. st. i 19. st.

Geografija
----------

Crni Drim presjeca Strugu na dva dijela
Struga se nalazi u dolini na obali Ohridskog jezera, na dijelu gdje rijeka Crni Drim istječe iz Ohridskog jezera, koja teče kroz grad i dijeli ga na dva dijela.

Historija
---------

Struga 1920. godine
Za antike na teritoriju današnje Struge postojalo je naselje ilirskih Desareta - Enhalon, dosad je pronađena jedna nadgrobna ploča iz 4. st. staklena vaza i nekoliko grobova pored crkve sv. Georgi.
Na teritorij današnje Struge naselilo se slavensko pleme Brsjaci u toku 6. - 7 st. oni su razorili Enhalon i osnovali novo naselje Struga. Nakon toga historija Struge je ista kao obiližnjeg Ohrida, grad je bio pod Bizantom, Samuilom, Epirskom despotovinom, Srpskim carstvom, a nakon 14. st Otomanskim carstvom.

### Znamenitosti

Šetnica uz Ohridsko jezero
Par kilometara od grada na obali jezera nalazi se manastir - **Kališta**, koji potječe iz 16. st. sa osobito lijepim freskama iz 14. st. i 15. st. koje se nalaze unutar manastirske crkve (djelomično uzidane u stijenu). Blizu sela Radolišta, pronađeni su ostaci ranokršćanske bazilike iz 4. st. sa lijepim mozaicima. U blizini je i crkva Sv. Bogorodice u selu Vraništa, za nju se po predanju drži da je u njoj okrunjen car Samuilo. 

U samoj Strugi nalazi se crkva sv. Georgi, podignuta je na temeljima Samuilove crkve, ima bogatu zbirku ikona iz 14. st. 15. st. i 16. stoljeća. Struga je također gradić sa pitoresknom orijentalnom stambenom arhitekturom iz 18. i st.

Rodna kuća braće Miladinov, danas spomen muzej
### Kultura

Najpoznatija manifestacija u Strugi su *Struške večeri poezije*, internacionalni susreti pjesnika pokrenuti 1962. godine.

Laureati Struških večeri poezije bili su mnogi slavni pjesnici i brojni dobitnici Nobelove nagrade, kao; Joseph Brodsky, Eugenio Montale, Pablo Neruda, Seamus Heaney, Miroslav Krleža, Slavko Mihalić i mnogi drugi.

Stanovništvo
------------

Struga je grad od 16.559 stanovnikačiji je sastav bio slijedeći.

|  |  |
| --- | --- |
| **Nacionalnost** | **Ukupno** |
| Makedonci | 8 901 |
| Albanci | 5 293 |
| Turci | 907 |
| Romi | 87 |
| Vlasi | 550 |
| Srbi | 72 |
| Bošnjaci | 16 |
| Ostali | 723 |
|

Istaknute ličnosti
------------------

* Naumče Mojsovski, rukometaš

Izvori
------

1. 1 2 3  Makedonski popis stanovništva iz 2002. (PDF)
2. ↑  „*history*" (engleski). Struške večeri. Arhivirano iz originala na datum 2012-11-15. Pristupljeno 29. 08. 2012.

Vanjske veze
------------

***Struga*** na Wikimedijinoj ostavi

* Zanimljivosti u Strugi
* Struške večeri poezije
* Struški turistički Portal Arhivirano 2009-01-22 na Wayback Machine-u

| Gradovi Republike Makedonije |  |
| --- | --- |
| Berovo | Bitola | Bogdanci | Debar | Delčevo | Demir Kapija | Demir Hisar | Gevgelija | Gostivar | Kavadarci | Kičevo | Kočani | Kratovo | Kriva Palanka | Kruševo | Kumanovo | Makedonski Brod | Makedonska Kamenica | Negotino | Ohrid | Pehčevo | Prilep | Probištip | Radoviš | Resen | Štip | Skopje | Struga | Strumica | Sveti Nikole | Tetovo | Valandovo | Veles | Vinica |